
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL INFORMACIJOS APIE PACIENTĄ VALSTYBĖS INSTITUCIJOMS IR KITOMS ĮSTAIGOMS TEIKIMO TVARKOS APRAŠO PATVIRTINIMO IR ASMENS SVEIKATOS PASLAPTIES KRITERIJŲ NUSTATYMO

2001 m. vasario 1 d. Nr. 65
Vilnius


Vadovaudamasis Lietuvos Respublikos sveikatos priežiūros įstaigų įstatymo 45 straipsnio 1 dalies 4 punktu, Lietuvos Respublikos sveikatos sistemos įstatymo 52 straipsnio 4 dalimi, Lietuvos Respublikos pacientų teisių ir žalos sveikatai atlyginimo įstatymo 9 straipsnio 4 dalimi ir Lietuvos Respublikos apsaugos nuo smurto artimoje aplinkoje įstatymo 13 straipsnio 3 dalimi: 
Preambulės pakeitimai:
Nr. V-374,
2024-04-02,
paskelbta TAR 2024-04-02, i. k. 2024-06144            

. T v i r t i n u Informacijos apie pacientą valstybės institucijoms ir kitoms įstaigoms teikimo tvarkos aprašą (pridedama).
. Nustatau, kad asmens sveikatos paslaptį sudaro asmens sveikatos duomenys, nurodyti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 4 straipsnio 15 punkte. 
Punkto pakeitimai:
Nr. V-374,
2024-04-02,
paskelbta TAR 2024-04-02, i. k. 2024-06144            

. P a v e d u įsakymo vykdymo kontrolę viceministrui pagal veiklos sritį.



SVEIKATOS APSAUGOS MINISTRAS	VINSAS JANUŠONIS


PATVIRTINTA
Lietuvos Respublikos sveikatos apsaugos ministro 2001 m. vasario 1 d. įsakymu Nr. 65
(Lietuvos Respublikos sveikatos apsaugos ministro 2018 m. lapkričio 21 d. įsakymo Nr. V-1328
redakcija)




. Informacijos apie pacientą valstybės institucijoms ir kitoms įstaigoms teikimo tvarkos aprašas (toliau – Aprašas) reglamentuoja sveikatos priežiūros įstaigų informacijos apie paciento sveikatos duomenis, sudarančius asmens sveikatos paslaptį (toliau – informacija apie pacientą), teikimo valstybės institucijoms ir kitoms įstaigoms (toliau – institucijos) tvarką.
. Informacija apie pacientą yra konfidenciali ir gali būti teikiama tik gavus raštišką paciento (jo atstovo) sutikimą (toliau – paciento sutikimas), išskyrus Aprašo 5 ir 7 punktuose nurodytus atvejus.
. Institucijos, norinčios gauti informacijos apie pacientą, sveikatos priežiūros įstaigai pateikia raštišką prašymą, pavedimą, sprendimą ar kitą dokumentą, kurį tokiais atvejais reikia pateikti pagal atitinkamų institucijų darbą reglamentuojančius teisės aktus, pasirašytą institucijos vadovo ar jo įgalioto asmens (toliau – Prašymas), arba su sveikatos priežiūros įstaiga sudaro informacijos apie pacientą teikimo sutartį (toliau – Sutartis). Prašyme ir Sutartyje turi būti nurodomas informacijos apie pacientą gavimo teisinis pagrindas, teisėto tvarkymo sąlyga, naudojimo tikslas, prašomos gauti informacijos apie pacientą apimtis ir teikimo būdas. 
. Prie Prašymo, išskyrus Aprašo 5 punkte nurodytus atvejus, turi būti pridėtas paciento sutikimas informaciją apie jį teikti informacijos apie pacientą prašančiai institucijai (paciento sutikimo originalas arba notaro ar kita Lietuvos Respublikos teisės aktų nustatyta tvarka patvirtinta jo kopija), atitinkantis šiuos reikalavimus:
. išreikštas rašytine forma (kaip atskiras popieriuje spausdintas (surašytas) ir paciento pasirašytas dokumentas arba jo sudarytas elektroninis dokumentas, pasirašytas kvalifikuotu elektroniniu parašu);
. nurodytas paciento vardas ir pavardė, asmens kodas (jei pacientas asmens kodo neturi – nurodyta paciento gimimo data);
. nurodyta, kokiu tikslu ir kokią konkrečią informaciją apie pacientą pacientas sutinka, kad būtų pateikta informacijos apie pacientą prašančiai institucijai;
. nurodytas paciento sutikimo galiojimo terminas ir paciento teisė savo sutikimą bet kuriuo metu atšaukti.
. Informacija apie pacientą gali būti suteikta neturint paciento sutikimo:
. sveikatos priežiūros įstaigoms, kuriose yra ar buvo gydomas, slaugomas pacientas,  atliekama jo sveikatos ekspertizė ar pacientas užsiregistruoja sveikatos priežiūros paslaugoms gauti;
. institucijoms, kontroliuojančioms sveikatos priežiūros paslaugų teikimą;
. Neveiksnių asmenų būklės peržiūrėjimo komisijoms jų funkcijoms vykdyti;
. teismui, prokuratūrai, ikiteisminio tyrimo įstaigoms, Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos (toliau – Valstybės vaiko teisių apsaugos ir įvaikinimo tarnyba) bei kitoms institucijoms, kurioms tokią teisę suteikia Lietuvos Respublikos įstatymai.
. Sveikatos priežiūros įstaiga turimą informaciją apie pacientą pateikia ne vėliau kaip per 10 kalendorinių dienų nuo Prašymo gavimo dienos arba per Sutartyje nustatytą terminą. Sveikatos priežiūros įstaiga informaciją apie paciento buvimą toje sveikatos priežiūros įstaigoje ikiteisminio tyrimo įstaigoms, kai šios vykdo dingusių asmenų paiešką, pateikia nedelsiant, tačiau ne vėliau kaip kitą sveikatos priežiūros įstaigos darbo dieną nuo Prašymo gavimo dienos.
. Sveikatos priežiūros įstaiga informaciją apie pacientą pateikia savo iniciatyva (nesant Prašymo ar Sutarties) ir be paciento sutikimo šiais atvejais:
. teisėsaugos institucijoms apie sužalotus pacientus, kuriems žala galėjo būti padaryta nusikalstama veika;
. Valstybės vaiko teisių apsaugos ir įvaikinimo tarnybai turint duomenų apie galimą vaiko teisių pažeidimą, nurodytą Lietuvos Respublikos vaiko teisių apsaugos pagrindų įstatyme (psichologinis, fizinis, seksualinis smurtas prieš vaiką, vaiko nepriežiūra, apie likusius be tėvų globos nepilnamečius vaikus, būtinumą ginti nepilnamečių teises ir teisėtus interesus (dėl tėvų ligos, mirties, išvykimo ar dingimo, tėvų atsisakymo atsiimti vaikus iš gydymo įstaigų ar panašių priežasčių);
. apie smurto artimoje aplinkoje pavojų patiriančius pacientus ir smurtą patyrusius pacientus (toliau – smurtą ar jo pavojų patiriantis pacientas) – apskrities, kurioje yra paciento gyvenamoji vieta, specializuotos kompleksinės pagalbos centrui pagal Lietuvos Respublikos socialinės apsaugos ir darbo ministerijos interneto svetainės polapyje „Smurto artimoje aplinkoje prevencija“ skelbiamą specializuotos kompleksinės pagalbos centrų sąrašą;
Papildyta papunkčiu:
Nr. V-374,
2024-04-02,
paskelbta TAR 2024-04-02, i. k. 2024-06144        

. policijai apie smurtą patyrusį pacientą; 
Papildyta papunkčiu:
Nr. V-374,
2024-04-02,
paskelbta TAR 2024-04-02, i. k. 2024-06144        

. kitais Lietuvos Respublikos įstatymuose nustatytais atvejais.
Papunkčio numeracijos pakeitimas:
Nr. V-374,
2024-04-02,
paskelbta TAR 2024-04-02, i. k. 2024-06144        

. Specializuotos kompleksinės pagalbos centrams, nurodytiems Aprašo 7.3 papunktyje, nedelsiant, bet ne vėliau kaip kitą darbo dieną nuo paciento kreipimosi į sveikatos priežiūros įstaigą perduodami smurtą artimoje aplinkoje ar jo pavojų patiriančio paciento vardas, pavardė, telefono ryšio numeris ir elektroninio pašto adresas. Kontaktiniai duomenys perduodami asmens sveikatos priežiūros įstaigos vadovo nustatyta keitimosi asmens duomenimis tvarka.
Smurtą ar jo pavojų patiriančiam pacientui, suteikus jam asmens sveikatos priežiūros paslaugas, pateikiama Apsaugos nuo smurto artimoje aplinkoje įstatymo 13 straipsnio 3 dalyje nurodyta informacija. 
Papildyta punktu:
Nr. V-374,
2024-04-02,
paskelbta TAR 2024-04-02, i. k. 2024-06144        

. Informacija apie pacientą gali būti pateikiama šiais būdais:
. įteikiant institucijos įgaliotam asmeniui, tiesiogiai atvykusiam į sveikatos priežiūros įstaigą ir pateikusiam asmens tapatybę patvirtinantį dokumentą;
. suteikiant informaciją apie pacientą žodžiu ikiteisminio tyrimo įstaigų, kai šios vykdo dingusių asmenų paiešką, įgaliotam asmeniui, tiesiogiai atvykusiam į sveikatos priežiūros įstaigą ir pateikusiam Prašymą bei parodžiusiam pareigūno tarnybinį pažymėjimą ar kitą dokumentą, patvirtinantį asmens tapatybę ir atstovavimą ikiteisminio tyrimo įstaigai; 
Papildyta papunkčiu:
Nr. V-166,
2020-02-12,
paskelbta TAR 2020-02-13, i. k. 2020-03264        

. siunčiant registruota pašto siunta;
. siunčiant per Nacionalinę elektroninių siuntų pristatymo, naudojant pašto tinklą, informacinę sistemą;
. jeigu yra galimybė, siunčiant per sveikatos priežiūros įstaigų integruotas informacines sistemas (į sritį, skirtą autentifikuotiems jos naudotojams);
. elektroniniu paštu – tik tokiais atvejais, kai sveikatos priežiūros įstaiga ir institucija, gaunanti informaciją apie pacientą, naudoja dvipusius šifravimo raktus elektroninio pašto ryšiui koduoti (asimetrinis kodavimas) arba kai dokumentas su asmens duomenimis yra užrakinamas slaptažodžiu, kuris pateikiamas atskirai el. laiško adresatui arba asmeniui, kuriam perduodami asmens duomenys. 
Papunkčio pakeitimai:
Nr. V-374,
2024-04-02,
paskelbta TAR 2024-04-02, i. k. 2024-06144            

. siunčiant kitais būdais, užtikrinančiais 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46EB (Bendrasis duomenų apsaugos reglamentas) nustatytus asmens duomenų apsaugos reikalavimus.
Papunkčio pakeitimai:
Nr. V-374,
2024-04-02,
paskelbta TAR 2024-04-02, i. k. 2024-06144            

. Telefonu informacija apie pacientą neteikiama.
__________________


Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. 270,
2001-04-18,
Žin., 2001, Nr.
36-1222 (2001-04-27), i. k. 1012250ISAK00000270                
Dėl Informacijos apie pacientą valstybės institucijoms ir kitoms įstaigoms teikimo tvarkos pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-155,
2003-03-06,
Žin., 2003, Nr.
27-1108 (2003-03-19), i. k. 1032250ISAK000V-155                
Dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 "Dėl Informacijos apie pacientą valstybės institucijoms ir kitoms įstaigoms teikimo tvarkos patvirtinimo" pakeitimo

3.

                    Lietuvos Respublikos sveikatos apsaugos ministerija, Įsakymas
                
Nr. V-332,
2003-06-06,
Žin., 2003, Nr.
58-2618 (2003-06-18), i. k. 1032250ISAK000V-332                
Dėl Lietuvos Respublikos sveikatos apsaugos ministerijos 1998 m. rugsėjo 25 d. įsakymo Nr. 544 "Dėl Narkologinės priežiūros įstatymo poįstatyminių aktų tvirtinimo" ir dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 "Dėl Informacijos apie pacientą valstybės institucijoms ir kitoms įstaigoms teikimo tvarkos patvirtinimo" pakeitimo

4.

                    Lietuvos Respublikos sveikatos apsaugos ministerija, Įsakymas
                
Nr. V-670,
2013-07-04,
Žin., 2013, Nr.
73-3691 (2013-07-09), i. k. 1132250ISAK000V-670                
Dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 "Dėl Informacijos apie pacientą valstybės institucijoms ir kitoms įstaigoms teikimo tvarkos patvirtinimo" pakeitimo

5.

                    Lietuvos Respublikos sveikatos apsaugos ministerija, Įsakymas
                
Nr. V-707,
2016-06-06,
paskelbta TAR 2016-06-17, i. k. 2016-17196                
Dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 „Dėl Informacijos apie pacientą valstybės institucijoms ir kitoms įstaigoms teikimo tvarkos patvirtinimo“ pakeitimo

6.

                    Lietuvos Respublikos sveikatos apsaugos ministerija, Įsakymas
                
Nr. V-935,
2016-07-14,
paskelbta TAR 2016-07-14, i. k. 2016-20570                
Dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 „Dėl informacijos apie pacientą valstybės institucijoms ir kitoms įstaigoms teikimo tvarkos patvirtinimo“ pakeitimo

7.

                    Lietuvos Respublikos sveikatos apsaugos ministerija, Įsakymas
                
Nr. V-1328,
2018-11-21,
paskelbta TAR 2018-11-26, i. k. 2018-18986                
Dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 „Dėl Informacijos apie pacientą valstybės institucijoms ir kitoms įstaigoms teikimo tvarkos patvirtinimo" pakeitimo

8.

                    Lietuvos Respublikos sveikatos apsaugos ministerija, Įsakymas
                
Nr. V-166,
2020-02-12,
paskelbta TAR 2020-02-13, i. k. 2020-03264                
Dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 "Dėl Informacijos apie pacientą valstybės institucijoms ir kitoms įstaigoms teikimo tvarkos aprašo patvirtinimo ir asmens sveikatos paslapties kriterijų nustatymo" pakeitimo

9.

                    Lietuvos Respublikos sveikatos apsaugos ministerija, Įsakymas
                
Nr. V-374,
2024-04-02,
paskelbta TAR 2024-04-02, i. k. 2024-06144                
Dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 „Dėl Informacijos apie pacientą valstybės institucijoms ir kitoms įstaigoms teikimo tvarkos aprašo patvirtinimo ir asmens sveikatos paslapties kriterijų nustatymo“ pakeitimo


